Marta Corredera

Marta Corredera Rueda (Terrassa, Vallès Occidental, Bartzelona, Katalunia, 1991ko abuztuaren 8a) kataluniar futbolaria da, eta erdilari, aurrelari zein atzelari aritu dena. 2020-2021 denboralditik Espainiako Lehen Mailako Futboleko Real Madril Club de Fútbol taldearen defentsa-lanetan aritu zen bi urtez. Bartzelona Futbol Klubean bost urte eman ondoren, atzerrira joan zen Arsenal taldearekin jokatzera. Espainiara itzuli zenean Atletico Madril, Levante eta Real Madril taldean jokatu du. 2013tan hasi zen nazioarteko mailan Espainiako selekzioarekin.

Futbolari ibilbidea 
Bere lehen urratsak Reial Club Deportiu Espanyol taldean egin zituen. Talde horrekin emanaldi bikainekin hainbat titulu lortu zituen eta Erreginaren bi kopa irabazi zituen elkarren segidan. Bi urte 'perikoekin' eman ondoren, Bartzelona Futbol Klubera pasatu zen, non gehiago handitu zuen bere joko-maila, eta funtsezko pieza izan zen eskuadra urdinkaran. Lehenengo urtean Erregina Kopa bat lortu zuen, bigarrenean Liga lortu zuen eta hirugarren urtean bi lehiaketak lortu zituen denboraldi historiko batean. Laugarren urtean Bartzelona taldeak, denboraldi batean, hiru tituluetatik bi lortu zituen berriro, Erregina Kopa eta Liga. Txapeldunen Ligatik final-laurdenetan kanporatua izan zen. Azken urtean, Liga irabazi zuen. Talde urdinean bost urte eman ondoren, atzerrira joan eta Arsenal Ladies-en fitxatu zuen, eta hainbat titulu irabazi zituen.

Ingalaterran egon ondoren, Atletico Madrilek fitxatu zuen eta talde zuri-gorrian lehen urtean Liga irabazi zuen eta Txapeldunen Liga jokatu ahal izan zuen. Bigarren urtean ere lortu zuen Liga irabaztea.2021ean haurdun zegoela jakinarazi zuen eta 2022an lehen semea izan zuen zesareaz. 2023eko ekainaren 30ean utzi zuen taldea.

Eliteko kirolaria izanda, haurdualdian eta ondoren bizi izandakoari buruz, hauxe esan zuen:Ez nuen inolako laguntzarik izan.

Selekzioa 
2013. urtean hasi zen Espainiako selekzio absolutuan. Suedian Emakumezkoen 2013ko Eurokopako sailkapen-saioetan parte hartu zuen, eta Turkiaren aurkako gola sartu zuen. Parte-hartze ona izan zuen arren, ez zen Ignacio Queredaren behin betiko zerrendan sartu. Kanadako 2015eko Munduko Txapelketan ere parte hartu zuen, eta, azkenean, aurrelari jokatu zuen Espainiak jokatu zituen taldeen fase-partidetan. Ez zuen garaipenik lortu, Costa Ricaren aurka berdindu (1-1), Brasilen aurka galdu  (1-0) eta Hego Korearen aurka ere galdu (2-1). Guztira, 163 minutu jokatu zituen, eta selekzioko Vero Boquete kapitainaren golean parte hartu zuen, Hego Korearen aurkako partidan. Algarbeko Kopan (2017), martxoaren 1ean, nazioarte mailako 50. partida jokatu zuen. 2019ko ekainean, Frantzian jokatutako Emakumezkoen Munduko Futbol Kopan parte hartu zuen, eta selekzioko jokalari zaharrenetako bat izan zen 70 partidarekin.

Estatistikak

Klubak 
 2022ko ekainaren 1ean jokatutako azken partidan eguneratua.

Iturriak: UEFA - BDFutbol - Soccerway.

Selekzioak

Golak nazioartean

Palmaresa

Txapelketa nazionalak

Erreferentziak

Kanpo estekak 

Bartzelonarrak
Kataluniako emakume futbolariak